Opetus- ja kulttuuriministeriö

Lausuntopyyntö

19.08.2024 VN/22967/2024

**Lausuntopyyntö hallituksen esityksestä eduskunnalle laeiksi opintotukilain ja yleisestä asumistuesta annetun lain muuttamisesta**

**Johdanto**

Opetus- ja kulttuuriministeriö pyytää lausuntoanne liitteenä olevasta luonnoksesta hallituksen esitykseksi eduskunnalle laeiksi opintotukilain ja yleisestä asumistuesta annetun lain muuttamisesta. Esityksessä ehdotetaan muutettavaksi opintotukilakia ja lakia yleisestä asumistuesta. Esityksen mukaan asumislisään olisivat oikeutettuja opiskelijat, joka asuvat vuokra- tai asumisoikeusasunnossa tai muussa asumiseen soveltuvassa majoituksessa. Asumislisän määrä on enintään 80 prosenttia kuukausittaisista ja kuntaryhmittäin määräytyvistä enimmäisasumismenosta.  Lisäksi esitetään tarkistettavaksi  eräiden kiinteiden asumislisien määriä toteutuneen kustannuskehityksen perusteella.  Asumislisän euromäärät esitetään sidottavaksi kansaneläkeindeksiin, jolloin niitä tarkistettaisiin jatkossa kustannuskehityksen perusteella vuosittain sen jälkeen, kun etuuksien indeksijäädytys on lakannut. Esitys liittyy valtion vuoden 2025 täydentävään talousarvioesitykseen ja on tarkoitettu käsiteltäväksi sen yhteydessä. Ehdotetut lait on tarkoitettu tulemaan voimaan 1.8.2025.

**Tausta**

Hallituksen hallitusohjelman mukaan opiskelijoiden yleisen asumistuen rinnalle selvitetään ja kehitetään yhteisasumista suosiva ja taloudellisesti houkutteleva vaihtoehto. Hallitus päätti vuosia 2025-2028 koskevan julkisen talouden suunnitelmassa ja siihen liittyvien valtion menosopeutustarpeiden yhteydessä, että opiskelijat palautetaan yleisestä asumistuesta opintotuen asumislisän piiriin 1.8.2025.  Uudistuksen säästötavoite on vuoteen 2028 mennessä 57 milj. euroa.

**Tavoitteet**

Esityksen tavoitteena on valtiontalouden sopeuttamistarpeiden vuoksi vähentää opiskelijoiden asumisesta aiheutuvia menoja ja siirtää muut kuin lasta huoltavat opiskelijat opintotuen asumislisän piiriin. Tavoitteena on ollut uudistaa aiemmin käytössä ollut asumislisä yhteisasumista suosivaksi ja taloudellisesti houkuttelevaksi*.*

**Vastausohjeet vastaanottajille**

Lausunnot pyydetään antamaan ensisijaisesti lausuntopalvelu.fi -palvelun kautta. Lausuntoa ei tarvitse lähettää erikseen sähköpostitse tai postitse. Jos ette kuitenkaan voi antaa lausuntoanne lausuntopalvelu.fi -palvelun kautta, lausunto voidaan toimittaa myös sähköpostitse opetus- ja kulttuuriministeriön kirjaamoon osoitteeseen kirjaamo.okm@gov.fi. Lausuntoon pyydetään merkitsemään diaarinumero VN/22967/2024.  VAHVA-asianhallintajärjestelmää käyttäviä ministeriöitä pyydetään viemään lausunto VAHVA:n kautta asialle VN/22967/2024.

**Aikataulu**

Lausunnot pyydetään toimittamaan opetus- ja kulttuuriministeriölle 11.9.2024 mennessä.

**Valmistelijat**

Neuvotteleva virkamies Virpi Hiltunen, virpi.hiltunen@gov.fi

**Liitteet:**

Hallituksen esitys eduskunnalle laeiksi opintotukilain ja yleisestä asumistuesta annetun lain muuttamisesta.pdf

Regeringens proposition till riksdagen med förslag till lagar om ändring av lagen om studie-stöd och lagen om allmänt bostadsbidrag.pdf

**Jakelu:**

|  |  |  |
| --- | --- | --- |
| Ahvenanmaan maakuntahallitus |  |  |
| Finanssiala ry |  |  |
| Finlands Svenska Skolungdomsförbund rf |  |  |
| Kansaneläkelaitos |  |  |
| Oikeusministeriö |  |  |
| Sosiaali- ja terveysministeriö |  |  |
| Suomen Ammattiin opiskelevien liitto SAKKI ry |  |  |
| Suomen Kansanopistoyhdistys ry |  |  |
| Suomen Lukiolaisten liitto ry |  |  |
| Suomen opiskelija-allianssi Osku ry |  |  |
| Suomen opiskelijakuntien liitto SAMOK ry |  |  |
| Suomen ylioppilaskuntien liitto ry |  |  |
| Työ- ja elinkeinoministeriö |  |  |
| Valtiovarainministeriö |  |  |

**Lausunnonantajan lausunto**

Voitte kirjoittaa lausuntonne  alla olevaan tekstikenttään.

Ranto Esko

Opetus- ja kulttuuriministeriö

Hiltunen Virpi

Opetus- ja kulttuuriministeriö